TEAMG ซิลลิ่ง! ลุ้นกำไรปีนี้โต 27% ตุนแบ็คล็อกแน่น 4 พันลบ.-ยีลด์สูง 5%
TEAMG ซิลลิ่ง! ลุ้นกำไรปีนี้โต 27% ตุนแบ็คล็อกแน่น รับงานใหม่ต่อเนื่องโดย 3 เดือนแรกคว้า 9 งาน มูลค่ารวม 409 ลบ. และการขยายไปยังธุรกิจ สาธารณูปโภคก็มีสัญญาณความสำเร็จมากขึ้น อีกทั้งมีอัตราปันผลตอบแทน 4.50% 
TEAMG ซิลลิ่ง! ลุ้นกำไรปีนี้โต 27% ตุนแบ็คล็อกแน่น รับงานใหม่ต่อเนื่องโดย 3 เดือนแรกคว้า 9 งาน มูลค่ารวม 409 ลบ. และการขยายไปยังธุรกิจ สาธารณูปโภคก็มีสัญญาณความสำเร็จมากขึ้น
29 มี.ค. 2565

ผู้สื่อข่าวรายงานว่าวันนี้ (29 มี.ค. 2565) ราคาหุ้น บริษัท ทีม คอนซัลติ้ง เอนจิเนียริ่ง แอนด์ แมเนจเมนท์ จำกัด (มหาชน) หรือ TEAMG ณ เวลา 16:04 น. อยู่ที่ระดับ 4.36 บาท เพิ่มขึ้น 1 บาท หรือ 29.76% โดยทำจุดสูงสุดที่ 4.36 บาท และทำจุดต่ำสุดที่ 3.30 บาท ด้วยมูลค่าการซื้อขาย 1.83 พันล้านบาท

บริษัทหลักทรัพย์ ดีบีเอส วิคเคอร์ส (ประเทศไทย) จำกัด ระบุในบทวิเคราะห์ (29 มี.ค. 2565) โดยคาดกำไรฟื้นตัวดีจากโรคโควิดตั้งแต่กลางปี 2564 ที่ดีขึ้น คาดปีนี้โต 27% จากงวดเดียวกันของปีก่อน และการขยายไปยังธุรกิจ สาธารณูปโภคก็มีสัญญาณความสำเร็จมากขึ้น เช่น ระบบผลิตความเย็นจากส่วนกลาง, Solar Rooftop, ประปา
นอกจากนี้บริษัทฯ ยังจ่ายปันผลได้สูงจ่ายเงินปันผลปี 2564 ที่ 0.15 บาทต่อหุ้นหรือยีลด์เงินปันผลที่ 4.5% ซื้อหุ้นวันนี้ยังทันก่อน XD 5 พ.ค.2565
ขณะเดียวกันนายอภิชาติ สระมูล ประธานเจ้าหน้าที่บริหาร TEAMG เปิดเผยว่า บริษัทฯ รับงานใหม่จากทั้งภาครัฐ จำนวน 9 โครงการ ในช่วงระหว่างเดือน ม.ค.-มี.ค.65 มูลค่ารวม 409 ล้านบาท
โดยการได้รับงานใหม่ครั้งนี้ ช่วยเสริมให้บริษัทฯ มีงานที่หลากหลายมากขึ้นและเป็นการขยายโอกาสการเติบโตทางธุรกิจ โดย TEAMG ยังคงเดินหน้าเข้าร่วมประมูลโครงการต่างๆ จากภาครัฐและเอกชนทั้งในและต่างประเทศ ตามที่มีสัญญาณการฟื้นตัวที่ดีขึ้นต่อเนื่องจากสถานการณ์การแพร่ระบาดโควิด-19 เพื่อเพิ่มศักยภาพรายได้และกำไร สนับสนุนให้งานในมือ (Backlog) มุ่งสู่ 4 พันล้านบาท ช่วยผลักดันผลงานทั้งปีเติบโตตามเป้าหมายอย่างแข็งแกร่งได้อย่างต่อเนื่อง
นอกจากนี้ บริษัทฯ ยังพร้อมสนับสนุนการทำงานของทุกภาคส่วนทั้งภาครัฐและเอกชนทั้งในและต่างประเทศในการใช้นวัตกรรมและเทคโนโลยีขับเคลื่อนธุรกิจและพัฒนาเศรษฐกิจของประเทศไทยไปสู่การเติบโตที่ยั่งยืนต่อไป